รัฐบาลไทย-ข่าวทำเนียบรัฐบาล-การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๒
วันจันทร์ที่ 21 ตุลาคม 2562
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๒
บิ๊กปัอม พลเอก ประวิตรฯ สั่ง ทส ชู แก่งกระจาน เมืองโบราณศรีเทพ กลุ่มเทวสถานปราสาทพนมรุ้ง ปราสาทเมืองต่ํา และปราสาทปลายบัด เตรียมเสนอเป็นมรดกโลก
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๒
บิ๊กปัอม พลเอก ประวิตรฯ สั่ง ทส ชู แก่งกระจาน เมืองโบราณศรีเทพกลุ่มเทวสถานปราสาทพนมรุ้ง ปราสาทเมืองต่ําและปราสาทปลายบัด เตรียมเสนอเป็นมรดกโลก
วันที่ ๒๑ ตุลาคม ๒๕๖๒เวลา ๑๐.๐๐ น. ณ ห้องประชุมอารีย์สัมพันธ์กรมส่งเสริมคุณภาพสิ่งแวดล้อม พลเอก ประวิตร วงษ์สุวรรณ รองนายกรัฐมนตรีได้เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๓/๒๕๖๒ โดย นายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อมและหน่วยงานที่เกี่ยวข้องเข้าร่วมการประชุม เพื่อรับทราบและพิจารณาแนวทางการดําเนินงานร่วมกันที่ประชุมรับทราบผลการประชุมคณะกรรมการมรดกโลกสมัยสามัญ ครั้งที่ ๔๓(43rd Session of the World Heritage Committee)ในระหว่างวันที่ ๓๐ มิถุนายน – ๑๐ กรกฎาคม ๒๕๖๒ ณ กรุงบากู สาธารณรัฐอาเซอร์ไบจาน ที่มีวาระการประชุมที่สําคัญ คือ
1) การบรรจุแหล่งมรดกทางวัฒนธรรม จํานวน ๒ แหล่ง คือ เมืองโบราณศรีเทพและกลุ่มเทวสถานปราสาทพนมรุ้ง ปราสาทเมืองต่ําและปราสาทปลายบัด ในบัญชีรายชื่อเบื้องต้น (Tentative List)ของศูนย์มรดกโลกซึ่งที่ประชุมมีมติเห็นชอบตามที่ราชอาณาจักรไทยนําเสนอโดยในลําดับถัดไปราชอาณาจักรไทยจะต้องดําเนินการจัดทําเอกสารการนําเสนอแหล่งมรดกทางวัฒนธรรมทั้ง ๒ แหล่ง ต่อคณะกรรมการมรดกโลก เพื่อพิจารณาขอรับการขึ้นทะเบียนเป็นแหล่งมรดกโลก ต่อไป
2) การพิจารณาการนําเสนอพื้นที่กลุ่มป่าแก่งกระจานเป็นมรดกโลกที่ประชุมมีมติให้ส่งกลับเอกสารการนําเสนอให้ราชอาณาจักรไทยดําเนินการในเรื่องต่าง ๆ ก่อนส่งกลับให้คณะกรรมการมรดกโลกพิจารณาคําขอรับการขึ้นทะเบียนเป็นมรดกโลกอีกครั้งที่ประชุมรับทราบรายงานความคืบหน้าการดําเนินการณรงค์ขอรับการสนับสนุนในการสมัครเข้ารับการคัดเลือกเป็นกรรมการมรดกโลก วาระปี พ.ศ. ๒๕๖๒ – ๒๕๖๖ของราชอาณาจักรไทย ที่จะมีการคัดเลือกในการประชุมสมัชชารัฐภาคีแห่งอนุสัญญาคุ้มครองมรดกโลกสมัยสามัญ ครั้งที่ ๒๒ในระหว่างวันที่ ๒๗ – ๒๘ พฤศจิกายน ๒๕๖๒ณ กรุงปารีสสาธารณรัฐฝรั่งเศสซึ่งราชอาณาจักรไทยเคยได้เข้าร่วมเป็นกรรมการมรดกโลกมาแล้ว จํานวน ๓ วาระ
ที่ประชุมได้พิจารณาร่างรายงานสถานภาพการอนุรักษ์พื้นที่กลุ่มป่าดงพญาเย็น – เขาใหญ่ ที่ราชอาณาจักรไทยจะต้องจัดส่งต่อคณะกรรมการมรดกโลกเพื่อพิจารณาถึงความก้าวหน้าในการดําเนินงานเพื่อปกป้องและคุ้มครองพื้นที่กลุ่มป่าดงพญาเย็น – เขาใหญ่ ไม่ให้เสื่อมคุณค่าความสําคัญจนนําไปสู่การขึ้นทะเบียนเป็นแหล่งมรดกโลกในภาวะอันตราย และมีมติเห็นชอบรวมทั้ง ได้พิจารณาแนวทางในการดําเนินงานเพื่อผลักดันแหล่งมรดกทางวัฒนธรรมและทางธรรมชาติของราชอาณาจักรไทย เป็นมรดกโลกตามที่สํานักงานนโยบายและแผนทรัพยากรธรรมชาติและสิ่งแวดล้อมกระทรวงทรัพยากรธรรมชาติและสิ่งแวดล้อม นําเสนอและมีมติเห็นชอบให้แต่งตั้ง
1) คณะอนุกรรมการเพื่อขับเคลื่อนการนําเสนอพื้นที่กลุ่มป่าแก่งกระจานเป็นมรดกโลก
2) คณะทํางานเพื่อขับเคลื่อนการนําเสนอแหล่งมรดกทางวัฒนธรรมเพื่อขอขึ้นทะเบียนเป็นมรดกโลก เพื่อผลักดันการนําเสนอเมืองโบราณศรีเทพ และกลุ่มเทวสถานปราสาทพนมรุ้ง ปราสาทเมืองต่ํา และปราสาทปลายบัด เป็นแหล่งมรดกโลก
ทั้งนี้การนําเสนอแหล่งมรดกทางวัฒนธรรม หรือแหล่งมรดกทางธรรมชาติ เพื่อขอขึ้นทะเบียนเป็นแหล่งมรดกโลกนอกจากจะเป็นการสร้างความภาคภูมิใจ ความรัก และความหวงแหนต่อแหล่งมรดกของท้องถิ่นนั้น ๆ แล้ว ยังทําให้ต่างชาติรู้จักและสนใจแหล่งท่องเที่ยวของไทยในฐานะที่เป็นมรดกโลกเพิ่มมากขึ้น เป็นการดึงดูดนักท่องเที่ยว ก่อให้เกิดประโยชน์ต่อเศรษฐกิจของชุมชนโดยรอบแหล่งมรดกโลกและพื้นที่ต่อเนื่อง ทั้งโดยทางตรงและทางอ้อมจากการใช้จ่ายของนักท่องเที่ยว และการจ้างงานในรูปแบบต่าง ๆ รวมทั้งยังเป็นการช่วยสร้างพันธมิตรและเครือข่ายเพื่อการปกป้อง คุ้มครอง และดูแลแหล่งร่วมกับชุมชนท้องถิ่นและหน่วยงานภาคต่าง ๆ ทั้งในประเทศและต่างประเทศเพื่อให้คงอยู่สืบไปและส่งต่อให้กับอนุชนรุ่นหลังต่อไป